Ҡалаҡта йомортҡа менән йүгереү бик сәмле барҙы. Бәләкәстәр ҙә апай-ағайҙарынан ҡалышманы. Артабан тоҡ кейеп йүгереү, мендәр менән һуғыш,һыулы биҙрә менән ярыш,күҙ бәйләп “көршәк” ватыу, “ат” сабышы кеүек ярыштарҙа балалар актив ҡатнашты. Бикбова Айгизә, АсҡароваНәзилә, Ҡырымғужин Айгиз, Юлдашбаев Бәхтиәр, Шәрипова Азалия,Туҡбаева Мәҙинәләр етеҙлектә һәм мәргәнлектә алдынғылыҡты бирмәнеләр. Әлбиттә, бер бала ла бүләкһеҙ ҡалманы. Байрам асфальтта һүрәт төшөрөү менән тамамланды.